ઉપરોકત વિધવા બહેન તથા તેની તરૂણવયની દિકરી સાથે તેઓ પોલીસ અધિક્ષક રૂબરૂમાં મળવા માટે આવેલ અને પોલીસ અધિક્ષક આ વિધવા મહિલા અને તેની દીકરીની વ્‍યથા સાંભળી તેને ખાત્રી આપેલ કે આ બાબતે તપાસ કરવામાં આવશે અને તેઓની રજુઆતમાં તથ્‍થ જણાઈ આવ્‍યેથી આરોપીઓ વિરૂઘ્‍ધ કાયદેસર કાર્યવાહી કરવામાં આવશે તેવી અરજદાર બહેનને ખાત્રી આપવામાં આવેલ તે અન્‍વયે સદરહું બહેનની રજુઆત સંદર્ભની અરજીની તપાસ સ્‍પેશ્‍યલ ઈન્‍વેસ્‍ટીગેશન ટીમઅમરેલીના પોલીસ સબ ઈન્‍સ. પી.એન. મોરી તથા એસ.એસ.વાવૈયાએ આ અંગેની તપાસ કરતા રજુઆતમાં તથ્‍ય જણાઈ આવતાં આ બાબતે કુલ – 9 આરોપીઓ વિરૂઘ્‍ધ બગસરા પોલીસ સ્‍ટેશનમાં ગુન્‍હો રજીસ્‍ટર કરવામાં આવેલ છે. આમ, એક વિધવા મહિલા તથા તેની તરૂણ વયની દિકરી છેલ્‍લા 14 વર્ષથી પોતાની વડીલોપાર્જીત જમીનમાં પોતાનો હકક હિસ્‍સો મેળવવા માટે વિવિધ કચેરીઓના ધકકા ખાતા હતા તેમ છતાં પણ તેઓને ન્‍યાય મળેલ નહી. પોલીસ અધિક્ષકની સુચના અન્‍વયે સ્‍પેશ્‍યલ ઈન્‍વેસ્‍ટીગેશન ટીમએ આ બાબતે તપાસ કરી કાયદેસર ગુન્‍હો રજીસ્‍ટર કરાવી અમરેલી જિલ્‍લા પોલીસ તંત્રએ એક વિધવા મહિલાના આંસુ લુછવાનો નાનો પ્રયાસ કરેલ છે.